Tidfayin d awalen tikwal d uddisin tikwal nniḍen d awalen n tjerrumt neɣ d ismawen neɣ d imyagen, uran s tira yemmalen iwakken ad yishil uɛqal-nsen gar wawalen nniḍen yellan deg usegzawal. D acu kan Dallet imi d asesmel n yiẓuran i yeṭṭef deg lmendad, d iẓuran-agi i yerra s tira tazurant, ma d tidfayin i umi d-ttunefken yisalen ad tent-naf s tira tareqqaqt ddaw yiẓuran-agi, d acu kan s tira imalen. S tidet, awalen yuran s tira imalen mgarrden ɣef wiyiḍ, maca lukan xir ten-yerri s tira tazurant am wakken yella lḥal deg tuget n yisegzawalen, acku mačči diẓurani dtidfayinntidet,dawalen-nni.